
Apstiprināts ar Valmieras novada pašvaldības
domes 30.05.2024. lēmumu
Nr.263 (protokols Nr.7, 20.§)

Grozīts ar Valmieras novada pašvaldības domes 25.07.2024. lēmums Nr.387 (protokols Nr.10, 8.§), 31.07.2025. lēmumu Nr.448 (protokols Nr.14, 24.§)
27.08.2026. lēmumu Nr. 583 (protokols Nr. 12, 71.§) 


KONKURSA  
Atbalsts uzņēmējdarbības attīstībai publiski pieejamos vēsturiski nozīmīgos objektos Valmieras novadā

NOLIKUMS

I Vispārīgie jautājumi
1. [bookmark: _Hlk161998513]Nolikums nosaka kārtību, kādā Valmieras novada pašvaldība (turpmāk – Pašvaldība) piešķir finansiālu atbalstu konkursā “Atbalsts uzņēmējdarbības attīstībai vēsturiski nozīmīgos objektos Valmieras novadā” (turpmāk – Konkurss).
2. Konkurss tiek īstenots, piešķirot finansējumu vēsturiski nozīmīgu objektu, kuri ir sabiedriski pieejami un kuros tiek veikta vai projekta īstenošanas rezultātā tiks uzsākta uzņēmējdarbība, arhitektoniski mākslinieciskajai izpētei, būvprojekta izstrādei, būvdarbiem vai būvamatniecības izstrādājumu restaurācijai.
3. [bookmark: _heading=h.gjdgxs]Vēsturiski nozīmīgi objekti šī Konkursa izpratnē ir valsts, reģionālas un vietējas nozīmes kultūras pieminekļi saskaņā ar Nacionālā kultūras mantojuma pārvaldes sarakstu, kas publicēts tīmekļvietnē: https://mantojums.lv/cultural-objects, kā arī citi objekti, kuriem ir pamatota un atbalsta pretendenta aprakstīta vēsturiska, zinātniska, mākslinieciska vai citāda kultūras vērtība.
4. Konkursam iesniegtos pieteikumus vērtē Pašvaldības konkursa “Atbalsts uzņēmējdarbības attīstībai vēsturiski nozīmīgos objektos Valmieras novadā” vērtēšanas komisija (turpmāk – Komisija) šādā sastāvā:
1) Pašvaldības domes priekšsēdētāja vietnieks izglītības, kultūras un sporta jautājumos (Komisijas priekšsēdētājs);
2) Pašvaldības domes priekšsēdētājs (Komisijas loceklis);
3) Pašvaldības domes priekšsēdētāja vietnieks attīstības un uzņēmējdarbības jautājumos (Komisijas loceklis);
4) Pašvaldības izpilddirektora vietniece, Valmieras novada Attīstības pārvaldes vadītāja (Komisijas loceklis);
5) Valmieras novada Attīstības pārvaldes struktūrvienības “Teritorijas un pilsētplānošanas nodaļa” vadītāja, galvenā arhitekte (Komisijas loceklis);
6) Pašvaldības domes deputāte, Valmieras novada Kapitāla pārvaldības un uzņēmējdarbības atbalsta nodaļas uzņēmējdarbības atbalsta speciāliste (Komisijas loceklis).
Nepieciešamības gadījumā Komisijai tās darbā ir tiesības pieaicināt neatkarīgus ekspertus, kuri darbojas saskaņā ar šo nolikumu. Komisijas sekretāra pienākumus veic Valmieras novada Centrālās pārvaldes struktūrvienības "Dokumentu pārvaldības un klientu apkalpošanas centra" vadītāja norīkots biroja administrators.
(Grozīts ar Valmieras novada pašvaldības domes 25.07.2024. lēmumu Nr.387; 31.07.2025. lēmumu Nr.448)
5. Pieteikšanos Konkursam Pašvaldība izsludina un informāciju par nolikumu publicē Pašvaldības informatīvajā izdevumā, Pašvaldības oficiālajā tīmekļvietnē un sociālo tīklu kontos.
6. Konkursa mērķi:
6.1. veicināt uzņēmējdarbības aktivitātes vēsturiski nozīmīgos objektos, lai nodrošinātu to ilgtspējīgu saglabāšanu un atjaunotu vai uzturētu vēsturisko vidi;
6.2. atbalstīt jaunievedumus un radošumu, izmantojot vēsturiski nozīmīgus objektus kā platformu uzņēmējdarbības inovācijām;
6.3. atbalstīt uzņēmējus, kas ievēro ilgtspējīgas attīstības principus un respektē vides un kultūras vērtības vēsturiski nozīmīgos objektos.
II Konkursā attiecināmās izmaksas
7. [bookmark: _Hlk162273576]Par attiecināmām izmaksām uzskata:
7.1. vēsturiski nozīmīgā objekta vai tā daļas restaurācijas vai pārbūves būvprojekta vai tam pielīdzināma dokumenta (tai skaitā kultūrvēsturiskās izpētes un inventarizācijas) izstrādes un autoruzraudzības izmaksas;
7.2. vēsturiski nozīmīgā objekta vai tā daļas konservācijas būvprojekta vai tam pielīdzināma dokumenta (tai skaitā kultūrvēsturiskās izpētes un inventarizācijas) izstrādes un autoruzraudzības izmaksas;
7.3. vēsturiski nozīmīgā objekta būvamatniecības izstrādājumu (turpmāk nolikuma izpratnē – ēku oriģinālie logi un durvis, kā arī oriģinālās dekoratīvās un funkcionālās būvdetaļas no koka vai cita materiāla) kultūrvēsturiskās inventarizācijas sagatavošanas izmaksas;
7.4. vēsturiski nozīmīgā objekta vai tā daļas restaurācijas būvdarbu izmaksas;
7.5. vēsturiski nozīmīgā objekta vai tā daļas konservācijas būvdarbu izmaksas;
7.6. vēsturiski nozīmīgā objekta vai tā daļas pārbūves izmaksas;
7.7. vēsturiski nozīmīgā objekta būvamatniecības izstrādājumu restaurācijas izmaksas vai analogu būvamatniecības izstrādājumu vēsturiskajai, zinātniskajai un mākslinieciskajai vērtībai iegādes, piegādes un uzstādīšanas izmaksas;
7.8. nodokļu un nodevu maksājumus, kas tieši saistīti ar līdzfinansēto projektu, ja atbalsta pretendents tos nevar atgūt, ievērojot normatīvajos tiesību aktos par nodokļiem un nodevām noteikto kārtību.
1. Izmaksas tiek attiecinātas no brīža, kad ar atbalsta saņēmēju tiek parakstīts līgums par finansējuma piešķiršanu.
IV  Konkursa atbalsta apjoms
9. Kopējais Konkursā atbalstītajiem projektiem piešķirtais Pašvaldības finansējuma apmērs tiek noteikts/ paredzēts ikgadējā Pašvaldības budžetā.
(Grozīts ar Valmieras novada pašvaldības domes 31.07.2025. lēmumu Nr.448)
10. Viena projekta maksimālais atbalsta apjoms ir 10 000 euro. 
11. Atbalsta pretendentam, kurš atbilst nolikumā ietvertajām prasībām, projekta atbalsta intensitāte tiek noteikta 80% no attiecināmajām izmaksām.
12. Pašvaldības finansējumu nolikuma ietvaros piešķir kā komercdarbības atbalstu (de minimis), piemērojot vienu no zemāk uzskaitītajām Eiropas Komisijas regulām:
12.1. Komisijas 2023.gada 13.decembra Regulu (ES) Nr.2023/2831 par Līguma par Eiropas Savienības darbību 107. un 108.panta piemērošanu de minimis atbalstam (Eiropas Savienības Oficiālais Vēstnesis, 2023.gada 15.decembris, Nr.L 2023/2831), turpmāk– Komisijas regula Nr.2023/2831, kā arī saskaņā ar normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem;
12.2. Komisijas 2014.gada 27.jūnija Regulu (EK) Nr.17/2014 par Līguma par ES darbību 107. un 108. panta piemērošanu de minimis atbalstam zvejniecības un akvakultūras nozarē (Eiropas Savienības Oficiālais Vēstnesis, 2014.gada 28.jūnijs, Nr.L 190), turpmāk – Komisijas regula Nr.717/2014, kā arī saskaņā ar normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem;
[bookmark: _heading=h.2s8eyo1]12.3. Komisijas 2013.gada 18.decembra Regulu (ES) Nr.1408/2013 par Līguma par ES darbību 107. un 108.panta piemērošanu de minimis atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr.L 352), turpmāk – Komisijas regula Nr.1408/2013, kā arī saskaņā ar normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem.
13. Šī konkursa ietvaros atbalstu piešķir:
13.1.	saskaņā ar Komisijas regulas Nr.2023/2831. nosacījumiem uzņēmumiem, ievērojot Komisijas regulas Nr.2023/2831. 1.panta 1.punktā minētos ierobežojumus;
13.2.	saskaņā ar Komisijas regulas Nr.717/2014 nosacījumiem uzņēmumiem, ievērojot Komisijas regulas Nr.717/2014 1.panta 1.punktā minētos ierobežojumus;
13.3.	saskaņā ar Komisijas regulas Nr.1408/2013 nosacījumiem uzņēmumiem, ievērojot Komisijas regulas Nr.1408/2013 1.panta 1.punktā minētos ierobežojumus. 
14. Gadījumā, ja atbalsta pretendents saņem atbalstu saskaņā ar Komisijas regulu Nr.2023/2831, un tas darbojas kādā no Komisijas regulas Nr.2023/2831 1.panta 1.punktā minētajām neatbalstāmajām nozarēm vai nozares veic neatbalstāmās darbības, atbalstu drīkst piešķirt tikai tad, ja tiek skaidri nodalītas atbalstāmās darbības vai finanšu plūsmas no citu darbības nozaru finanšu plūsmas, nodrošinot, ka darbības izslēgtajās nozarēs negūst labumu no atbalsta, kā tas noteikts Komisijas regulas Nr.2023/2831 1.panta 2.punktā.
15. Atbalsta pretendentam, kas nodarbojas ar zvejas un akvakultūras produktu primāro ražošanu, atbalstu piešķir kā de minimis atbalstu, ievērojot Komisijas regulas Nr.717/2014 1.panta 2. un 3.punktu. 
16. Atbalsta pretendentam, kas nodarbojas ar lauksaimniecības produktu primāro ražošanu, atbalstu piešķir kā de minimis atbalstu, ievērojot Komisijas regulas Nr.1408/2013 1.panta 2. un 3.punktu. 
17. Plānotā de minimis atbalsta summa vienam atbalsta pretendentam viena vienota uzņēmuma līmenī kopā ar attiecīgajā fiskālajā gadā un iepriekšējos divos fiskālajos gados piešķirto de minimis atbalsta summu nedrīkst pārsniegt Komisijas regulas Nr.2023/2831 3.panta 2.punktā (gadījumā, ja pieteicējs pretendē uz atbalstu saskaņā ar Komisijas regulu Nr.2023/2831.), Komisijas regulas Nr.717/2014 3.panta 2.a un 3.punktā (gadījumā, ja pieteicējs pretendē uz atbalstu saskaņā ar Komisijas regulu Nr.717/2014) vai Komisijas regulas Nr.1408/2013 3.panta 3.a punktā un II pielikumā  (gadījumā, ja pieteicējs pretendē uz atbalstu saskaņā ar Komisijas regulu Nr.1408/2013) noteikto maksimālo de minimis atbalsta apmēru. 
18. Gadījumā, ja atbalsts tiek piešķirts saskaņā ar Komisijas regulas Nr.1408/2013 vai Komisijas regulas Nr.717/2014 nosacījumiem, atbalstu piešķir, ievērojot arī Komisijas regulas Nr.1408/2013 5.panta 1. un 2.punktā vai regulas Nr.717/2014 5.panta 1. un 2.punktā noteikto viena vienota uzņēmuma maksimālo atbalsta summu.
19. Viens vienots uzņēmums šī nolikuma izpratnē ir uzņēmums, kas atbilst Komisijas regulas Nr.2023/2831.2.panta 2.punktā, Komisijas regulas Nr.717/2014 2.panta 2.punktā un Komisijas regulas Nr.1408/2013 2.panta 2.punktā minētajai “viena vienota uzņēmuma” definīcijai. 
20. [bookmark: _heading=h.17dp8vu]Par atbalsta piešķiršanas brīdi uzskatāms līguma noslēgšanas datums. Līdz līguma noslēgšanas brīdim atbalsta pretendents nodrošina atbilstību Komisijas regulu Nr. 2023/2831.vai Nr.1408/2013 vai Nr.717/2014 nosacījumiem. Pieteicēja atbilstību Komisijas regulas 2023/2831, Komisijas regulas Nr. 1408/2013 vai Komisijas regulas Nr. 717/2014 nosacījumiem pašvaldība izvērtēs uz de minimis atbalsta piešķiršanas brīdi.
21. De minimis atbalsts attiecībā uz vienām un tām pašām attiecināmajām izmaksām, kas piešķirts atbalsta ietvaros, nedrīkst kumulēt ar citu de minimis atbalstu vai citu atbalstu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem. Parakstot pieteikuma veidlapu (1.pielikums), atbalsta pretendents apliecina, ka ievēros šo nosacījumu.
22. De minimis atbalstu šī nolikuma ietvaros piešķir, ievērojot Komisijas regulas Nr. 2023/2831 7.panta 4.punktā un 8.pantā, Komisijas regulas Nr.1408/2013 7.panta 4.punktā un 8.pantā un Komisijas regulas Nr.717/2014 7.panta 4.punktā un 8.pantā minēto termiņu.
V Konkursa atbalsta pretendentam izvirzītās prasības
23. Atbalsta pretendents var pretendēt uz finansējumu Konkursa ietvaros, ja izpilda šādus nosacījumus: 
[bookmark: _heading=h.30j0zll]23.1. Atbalsta pretendents ir fiziska persona, kas ir gatava uzsākt komercdarbību, un kura līdz līguma slēgšanas brīdim, bet ne vēlāk kā divu mēnešu laikā pēc lēmuma par atbalsta piešķiršanu reģistrē uzņēmumu Latvijas Republikas Uzņēmumu reģistrā vai reģistrējas kā saimnieciskās darbības veicējs, vai arī jau ir reģistrēta kā saimnieciskās darbības veicējs, vai arī pretendents ir juridiska persona;
23.2. Atbalsta pretendenta uzņēmuma darbības vieta atrodas Valmieras novada teritorijā esošā vēsturiski nozīmīgā objektā;
23.3. Atbalsta pretendents ir šī vēsturiski nozīmīgā objekta īpašnieks vai nomnieks, ar kuru ir noslēgts nomas līgums vismaz uz 7 gadiem no projekta iesnieguma iesniegšanas dienas;
23.4. Atbalsta pretendents apņemas nodrošināt publisku pieejamību Konkursā finansiāli atbalstītajam vēsturiski nozīmīgajam objektam vismaz 7 gadus pēc projekta īstenošanas;
23.5. Atbalsta pretendentam nav ar tiesas spriedumu pasludināts maksātnespējas process, ar tiesas spriedumu netiek īstenots tiesiskās aizsardzības process vai ar tiesas lēmumu netiek īstenots ārpus tiesas tiesiskās aizsardzības process;
23.6. Atbalsta pretendents pieteikuma iesniegšanas brīdī pilnā apmērā un normatīvajos aktos noteiktajos termiņos ir samaksājis nodokļus un citus valsts vai pašvaldību noteiktos obligātos maksājumus (parādu summa līdz 150 EUR netiek ņemta vērā);
23.7. Atbalsta pretendentam nav noteiktas sankcijas atbilstoši Starptautisko un Latvijas Republikas nacionālo sankciju likuma 11.1panta pirmajai un otrajai daļai.
24. Atbalsta pretendents veiks saimniecisko darbību jebkurā Latvijas Republikā normatīvajos aktos atļautā nozarē, izņemot:
24.1. azartspēļu nozarē (NACE 2.red. R sadaļas “Māksla, izklaide un atpūta” 92.nodaļa “Azartspēles un derības”);
24.2. alkoholisko dzērienu tirdzniecības nozarē (NACE 2.redakcijas grupā 46.34 "Dzērienu vairumtirdzniecība" iekļautā alkoholisko dzērienu vairumtirdzniecība un grupā 47.25 “Alkoholisko un citu dzērienu mazumtirdzniecība specializētajos veikalos” iekļautā alkoholisko dzērienu mazumtirdzniecība);
24.3. tabakas izstrādājumu tirdzniecības nozarē (NACE 2.redakcijas grupa 46.35 “Tabakas izstrādājumu vairumtirdzniecība” un grupa 47.26 “Tabakas izstrādājumu mazumtirdzniecība specializētajos veikalos");
24.4. ieroču un munīcijas tirdzniecības nozarē (NACE 2.redakcijas grupā 47.78 “Citur neklasificēta jaunu preču mazumtirdzniecība specializētajos veikalos” iekļautā ieroču un munīcijas mazumtirdzniecība).
VI Konkursa pieteikumu atlases un vērtēšanas kritēriji
25.  Atlases kritēriji:
25.1. Atbalsta pretendenta atbilstība nolikuma prasībām;
25.2. Konkursa pieteikuma atbilstība nolikuma prasībām un kvalitatīvā vērtējuma kritērijiem (nolikuma 27.punkts).
26. Atbalsta pretendents un Pašvaldība ievēro normatīvos aktus par de minimis atbalsta uzskaites un piešķiršanas kārtību.
27. Kvalitatīvā vērtējuma kritēriji (katrā kritērijā punktu skaits ir no 0 līdz 5): 
27.1. Kultūras pieminekļa statuss (valsts nozīmes kultūras piemineklis - 5 punkti; reģionālas nozīmes kultūras piemineklis - 4 punkti; vietējas nozīmes kultūras piemineklis - 3 punkti; nav kultūras pieminekļu sarakstā, bet ir detalizēts pamatojums par objekta kultūrvēsturisko nozīmi - 2 punkti; nav nekas no augstāk minētā - 0 punkti);
27.2. Projekta pozitīvā ietekme uz vietējo kopienu, piemēram, nodrošinot darbavietas, veicinot tūrismu, piedāvājot izglītības un kultūras pasākumus vai tamlīdzīgi, apraksts, kā tiks nodrošināta objekta publiskā pieejamība;
27.3. Uzņēmējdarbības procesā radītās preces vai pakalpojuma realizācijas apraksts, mērķa tirgus izvēle, tā pamatojums, eksporta potenciāls, mārketinga, cenu politikas un produkta virzības tirgū redzējums;
27.4. Inovatīva pieeja vai radoši risinājumi vēsturiski nozīmīgā objekta izmantošanā vai pārvaldībā;
27.5. Projekta vadītāja vai projekta vadības komandas pieredze, potenciālā spēja īstenot projektu, lai nodrošinātu projekta veiksmīgu īstenošanu;
27.6. Sadarbība ar pašvaldību vai valsts iestādēm, nevalstiskajām organizācijām, citiem uzņēmumiem vai citām ieinteresētajām personām, lai veicinātu resursu efektīvu izmantošanu un kopējā mērķa sasniegšanu.
28. Nepārsniedzot Konkursa ietvaros pieejamā atbalsta apjomu, atbalsts tiek sniegts tiem projektiem, kuri atbilst visiem atlases kritērijiem, Konkursa mērķim, un kuri ir saņēmuši augstāko novērtējumu kvalitatīvajā vērtējumā.
29. Diviem atbalsta pretendentiem iegūstot vienādu punktu skaitu, priekšroka ir projektam, kas tiek realizēts ar mazāku atbalsta apjomu.
VII Konkursa izsludināšana
30. [bookmark: _heading=h.1fob9te]Konkurss tiek izsludināts reizi gadā. 
31. [bookmark: _heading=h.3znysh7]Komisijai ir tiesības izsludināt papildu uzsaukumu, ja pirmajā uzsaukumā netiek iztērēts viss pieejamais finansējums.
VIII Konkursa pieteikuma iesniegšana
32. Atbalsta pretendentam savs Konkursa pieteikums jāiesūta atbilstoši publikācijā par atlasi norādītā pieteikumu iesniegšanas termiņam.
33. Nolikuma prasībām atbilstoši noformēts un parakstīts Konkursa pieteikums jāiesniedz pašvaldībai elektroniskā formātā, nosūtot projekta pieteikumu uz e-pasta adresi pasts@valmierasnovads.lv, vai personīgi Pašvaldības klientu apkalpošanas centros, vai pa pastu Valmieras novada pašvaldībai, Lāčplēša ielā 2, Valmierā, Valmieras novadā, LV-4201.
34. Atbalsta pretendentam ir tiesības:
34.1. [bookmark: _heading=h.2et92p0]konkursā startēt atkārtoti katru gadu;
34.2. atsaukt iesniegto Konkursa pieteikumu, precizēt to vai iesniegt jaunu Konkursa pieteikumu līdz izsludinātā pieteikumu iesniegšanas termiņa beigām.
35. Konkursā viens atbalsta pretendents var iesniegt vienu pieteikumu.
IX Konkursa pieteikuma noformējums un saturs
36. Konkursa pieteikuma dokumentus jāsagatavo valsts valodā, aizpildot nolikumam pievienotos failus elektroniski un papīra formā esošus dokumentus pievienojot ieskenētus pdf formātā.
37. Konkursa pieteikums ir aizpildīta un parakstīta pieteikuma veidlapa, kas sastāv no vispārējās informācijas, projekta apraksta, plānoto izmaksu tāmes, pretendenta apliecinājuma (nolikuma 1.pielikums “Pieteikuma veidlapa“).
38. Saskaņā ar Ministru kabineta 2018.gada 21.novembra noteikumu Nr.715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem” 20. un 21.punktu atbalsta pieteicējam, piesakoties de minimis atbalstam, De minimis atbalsta uzskaites sistēmā ir jāsagatavo veidlapa de minimis atbalsta saņemšanai. Pieteicējs projekta pieteikuma  veidlapā norāda De minimis atbalsta uzskaites sistēmā aizpildītās veidlapas identifikācijas numuru.
39. Konkursa pieteikumu paraksta atbalsta pretendents.
40. Atbalsta pretendenta parakstīts Konkursa pieteikums ir apliecinājums tam, ka pretendents ir iepazinies ar nolikumu un piekrīt tajā izvirzītajām prasībām.
41. Atbalsta pretendents ir atbildīgs par Konkursa pieteikumā ietvertās informācijas patiesumu.
X Konkursa pieteikumu izvērtēšanas kārtība
42. Iesniegtos Konkursa pieteikumus apkopo un to atbilstību nolikumā noteiktajiem atlases kritērijiem sākotnēji izvērtē Pašvaldības Attīstības pārvalde. Konkursa pieteikumi, kuri atbilst nolikumā noteiktajiem atlases kritērijiem, tiek virzīti izskatīšanai Komisijas sēdē. 
43. Komisija izskatīšanai izvirzītos pieteikumus vērtē saskaņā ar nolikumā noteiktajiem attiecīgā Konkursa kvalitatīvā vērtējuma kritērijiem. Pēc Komisijas ieskatiem Komisija var uzaicināt atbalsta pretendentus piedalīties Komisijas sēdē, sniedzot īsu izklāstu par projektu, tā mērķiem, sasniedzamajiem rezultātiem un projekta pienesumu Valmieras novada attīstībai.
44. Konkursa pieteikumi, kas saņemti pēc attiecīgās atlases termiņa beigām, netiek izskatīti.
45. Komisijai ir tiesības pieprasīt, lai atbalsta pretendents precizē informāciju par savu Konkursa pieteikumu, norādot termiņu, līdz kuram atbalsta pretendentam jāiesniedz Komisijai papildu informācija.
46. Lēmumu par atbalstāmajiem projektiem un finansējuma piešķiršanu pieņem Komisija 20 darba dienu laikā pēc pieteikumu iesniegšanas termiņa beigām. Papildu pieaicināto speciālistu un ekspertu vērtējumam ir ieteikuma raksturs.
47. Komisijas atzinums var būt par atbalsta pretendenta Konkursa pieteikuma atbalstīšanu, daļēju atbalstīšanu, noraidīšanu vai novirzīšanu detalizētākai izstrādei ar iespēju precizētu ideju atkārtoti iesniegt izskatīšanai citā Konkursa pieteikumu izskatīšanas reizē.
48. Komisijas loceklis, pieaicinātais speciālists vai eksperts nepiedalās Konkursam iesniegto Pieteikumu izskatīšanā un atzinuma sniegšanā, ja šīs darbības var ietekmēt attiecīgās personas, tās radinieku, darījuma partneru (likuma “Par interešu konflikta novēršanu valsts amatpersonu darbībās” izpratnē) vai personas, ar kuru viņam ir kopīga saimniecība, personiskās un mantiskās intereses.
49. Par Konkursā iesniegto pieteikumu izskatīšanas rezultātiem Pašvaldība rakstiski informē katruatbalsta pretendentu 10 darba dienu laikā pēc nolikuma 46. punktā minētā lēmuma pieņemšanas.
XI Līguma noformēšana, īstenošana un kontrole
50. Pamatojoties uz Komisijas lēmumu par finansējuma piešķiršanu, Pašvaldība noslēdz ar atbalsta pretendentiem finansēšanas līgumus,kas apliecina de minimis atbalsta piešķiršanu un kur ir uzskaitītas prasības, kas jāievēro finansējuma saņēmējam līguma izpildes laikā.
51. Atbalsta pretendentam, kura projekts tiek atbalstīts, līgums ar Pašvaldību ir jānoslēdz ne vēlāk kā viena mēneša laikā pēc rezultātu paziņošanas. 
52. Pēc līguma parakstīšanas 10 darba dienu laikā atbalsta pretendenta norādītajā bankas kontā tiek pārskaitīts projekta ieviešanai nepieciešamais finansējums 80 %  apmērā no kopējā atbalsta pretendentam projekta ieviešanai piešķirtā finansējuma, atlikušie 20 % tiek izmaksāti 10 darba dienu laikā pēc projekta īstenošanas, to apliecinošās dokumentācijas un atskaites (2. pielikums) iesniegšanas.
(Grozīts ar Valmieras novada pašvaldības domes 27.08.2026. lēmumu Nr. 583)
53. Atskaite par projekta norisi jāiesniedz līdz projekta realizēšanas beigu termiņam. Atskaites par projekta īstenošanu un to apliecinošās dokumentācijas neiesniegšana var būt par pamatu iepriekš izsniegtā finansējuma atgriešanai Pašvaldībai. 
[bookmark: _Hlk200548702][bookmark: _Hlk115099501](Valmieras novada pašvaldības domes 27.08.2026. lēmuma Nr. 583 redakcijā)
54. Atskaitei tiek pievienotas darījumus apliecinošu dokumentu kopijas, maksājumus apliecinošu dokumentu kopijas, kā arī publicitātes materiālu kopijas vai izsekojamas atsauces uz publicitāti. 
55. Komisija ne ilgāk kā 20 darba dienu laikā no atskaites saņemšanas lemj par:
55.1. atskaites apstiprināšanu un finansējuma vai tā daļas izmaksu, līgumā par finansējuma saņemšanu noteiktajā kārtībā;
55.2. finanšu korekciju vai projekta īstenošanas pārtraukšanu un Pašvaldības finansējuma atgriešanu, ja projekts nav īstenots atbilstoši  līgumam.
56. Projekta īstenošanas laikā Pašvaldība nepieciešamības gadījumā dalībniekus konsultē  individuāli. 
57. Projekts ir jāīsteno tā pieteikumā paredzētajam mērķim un paredzētajā termiņā. 
58. Projekta izmaksām jābūt reāli veiktām un uzskaitītām projekta īstenotāja grāmatvedībā. Tām jābūt pārbaudāmām un  pierādāmām ar pirmdokumentu vai pamatdokumentu oriģināliem. 
59. Projekta īstenošanas laikā tā īstenotājs, saskaņojot ar Pašvaldību, ir tiesīgs grozīt Projekta budžeta izdevumu pozīciju Pašvaldības finansējuma apjomu ne vairāk kā 20 % apmērā no kopējās projekta Pašvaldības finansējuma summas un, nepārsniedzot Projekta kopējo Pašvaldības finansējuma summu.
60. Visi finanšu līdzekļi, kas palikuši neizmantoti, projekta īstenotājam jāatmaksā līdz Projekta īstenošanas beigām un ne vēlāk kā līdz Projekta atskaites iesniegšanai.  
61. Pašvaldība veic piešķirtā de minimis atbalsta uzskaiti saskaņā ar Ministru kabineta 2018.gada 21.novembra noteikumiem Nr.715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem”, tas ir, pārbauda atbalsta pretendenta veidlapu, apstiprina to un vienas darba dienas laikā pēc lēmuma pieņemšanas reģistrē sistēmā piešķirto atbalstu.
62. De minimis atbalstu šī nolikuma ietvaros piešķir, ievērojot Komisijas regulas Nr.2023/2831 7.panta 3.punktā un 8.pantā, Komisijas regulas 1408/2013 7.panta 4.punktā un 8.pantā vai Komisijas regulas 717/2014 7.panta 4.punktā un 8.pantā minēto spēkā esamības termiņu.
63. [bookmark: _heading=h.tyjcwt]Ja tiek pārkāpti nosacījumi, kas izriet no Komisijas regulas Nr.2023/2831, Komisijas regulas Nr.1408/2013 vai Komisijas regulas 717/2014, atbalsta saņēmējam ir pienākums atmaksāt atbalsta sniedzējam nolikuma ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
64. [bookmark: _heading=h.1t3h5sf]Pašvaldība un atbalsta saņēmējs ievēro Komisijas regulas Nr.2023/2831 6.panta 3.punktā, Komisijas regulas Nr.1408/2013 6.panta 4.punktā vai Komisijas regulas 717/2014 6.panta 4.punktā minētos datu uzglabāšanas nosacījumus Pašvaldība un atbalsta saņēmējs nodrošina dokumentu glabāšanu par piešķirto finansējumu 10  fiskālos gadus – atbalsta saņēmējs datus par saņemto de minimis atbalstu glabā 10 gadus no atbalsta piešķiršanas dienas, bet Pašvaldība – 10 gadus no pēdējā atbalsta piešķiršanas dienas konkursa ietvaros.
65. Finansējuma saņēmējs projekta īstenošanas vietā nodrošina vizuālu informāciju par Pašvaldības atbalstu ar Pašvaldības logotipu, ko pirms izvietošanas projekta īstenošanas vietā saskaņo ar Pašvaldības Zīmolvedības un sabiedrisko attiecību nodaļu.
66. Finansējuma saņēmējam projekta īstenošanas laikā un vienu gadu pēc projekta īstenošanas ir pienākums sadarboties ar Pašvaldību, Pašvaldības sadarbības partneriem un/vai medijiem Konkursa aktivitāšu atspoguļošanā. 



Domes priekšsēdētājs                               (personiskais paraksts)	Jānis Baiks

